
A.6. finem iam perducturi sumus hac data praefandi occasione commen- 
tationem .de usu praepositionum Tertullianeo abhinc octo menses inchoa- 
tam ; cuius parte prima , quam scripsimus ad munus professoris ordinarii 
in hac alma academia rite capessendum, cum usum plurimarum praeposi- 
tionum absolvissemus, secuta est paucis mensibus post altera pars, quam 
indici scholarum per hanc aestatem in academia Monasteriensi habita- 
rum praeposuimus , spectans ad praepositionis de usum. His commen- 
tationibus accedit nunc tertia eademque ultima, qua comprehenduntur 
ea, quae de in sub super subter praepositionibus digna commemo- 
ratione videntur. 

Initium igitur faciemus a praepositione 
IN accusativa. 

Haec proprie coniuncta cum verbis, quae movendi significatio- 
nem habent, non raro apud Tertullianum ita posita reperitur, ut a 

verbo pendeat cuiuslibet alius significationis et movendi notio mente sit 
addenda. Nec cuiquam mirum id esse poterit eis cognitis, quae de ad 
praepositione in prima commentatione exposuimus, cum in proxime ad 
huius voculae significationem accedat. Reperitur igitur: „perdere in 
gehennam" i. e. perdere et in gehennam conicere, vel etiam: perdere 
coniciendo in gehennam: de fuga cap. 7, scorp. 9 (p. 518 editionis Oehle- 
rianae), scorp. 11; similiter „negator occidendus in gehennam" 
scorp. 12, de pudicit. 2; „perire in mortem" de pud. 7 (806); eo- 
dem modo explicandus locus, qui est ad nat. II, 15: „quos in sidera 
sepelistis" i. e. quos sepelientes in sidera recepistis ; apol. 46 (282): 
„in quantum odium flagrat veritas" quod non dictum est, si accurate 
sententiam exprimere volumus, pro: quanto odio flagrat veritas, sed: in 
quautum odium venit quantoque deinde fiagrat veritas; de cult. femin. 

II, 13: bonum gaudet videri et in ipsas denotationes exultat" 

i. e. bonum exultat, cum denotatur, vel ut Tertulliani verba accuratius 
explicem : exultat , cum in denotationem pervenit ; nam cave putes, scri- 
ptorem dicere voluisse, bonum gaudere exultatione; huius enim signifi- 
cationis, si in praepositio est accusativa, alterum exemplum, quod qui- 
dem certum sit, non reperitur; accedit quod, si totius loci universam 
sententiam consideraveris , facile reperies, Tertullianum dicere, bonum 
in publicum et ad lucein venire velle. Non multo post haec verba 
leguntur : „Ceterum nescio an manus spataiio circumdari solita in du- 
ritiam catenae s tup escere- sustineat" , quae rursus cavendum ne falso 
interpretemur ; usu autem Tertulliani reputato praesertim cum statim 
sequantur haece : ,,nescio an crus periscelio laetatum in nervum se pa- 
tiatur artari", non a vero aberrabis, si hanc inesse sententiam verbis 
modo allatis statues: nescio an manus spatalio circumdari solita stu- 
pescens se in duras catenas illidere sustineat. De pallio 1 extr. : 

„aries iam Romanus in muros quondam suos audet"; de oratione 22 
(§77): „nemo miretur in tuam faciem" quae explicanda esse: nemo 
convertat cum admiratione oculos in tuam faciem, docent ea quae prae- 
cedunt: „plures oculos pati noli"; de exh. castit. 5: „at cum apo- 
stolus in ecclesiam et Christum interpretatur i. e. interpretans re- 
fert ad Christum ; cfr. de monog. 5 (768) , de pudic. 7 (804) ; ad nat. 
II, 1: ,,sed enim multa sunt, quibus teneritas conscientiae obduratur 
in callositatem voluntarii erroris" i. e. obdurando pervenit ad callositatem. 

Exemplo, quod ultimo loco posuimus, apte transitus fieri potest ad 
ea, in quibus in praepositio id significatur, quod actione efficitur, ut 
iam verba supra allata optime explicare licet: ita obdurant, ut callosi 
fiant ; non raro etiam his locis verbum ad supplendam sententiam addi 
necesse est. Exempla haec sunto: apol. 7 extr. : „hanc (sc. famam) in- 
dicem adversus nos profertis , quae quod aliquando iactavit tantoque spa- 
tio in opinionem corroboravit, usque adhuc probare non valuit" 
i. e. fama id, quod adeo corroboravit , ut crederetur, usque adhuc pro- 

bare non valuit; similiter de virg. vel. 1: ,,consuetudo in usum 

corroboratur; ad nat. II, 15: „Orbana, quae in orbitatem 

semina extinguat" i. e. semina extinguat, ut orbitas efficiatur; apol. 
22 (209): „in oraculis autem quo ingenio ambiguitates temperent 
in eventus, sciunt Croesi" i. e. ita temperent, ut eventus habeant; de 
corona 8: ,,si nervos idem in sonum strinxit"; de cor. 10: „ipse 
tibi iam praescribis, non habendum in communionem usus apud 
nos, quod non inveniatur in dei rebus" ; de poenit. 3: ,,deus in omnia 
sufficit"; quae verba mira quadam brevitate ex tota sententia appa- 
ret dicta esse pro his: deus ita sapiens est, ut omnia cognoscere pos- 
sit; scorp. 3: „amissuri enim erant in iudicium sibi vera ornamenta 
aurium, dei voces"; de fuga 12 (484): „pecunia tua tecum sit in 



interitum"; de patient. 5 (598): ,,cum in idolum auri sui collationes 
defundit"; de poenit. 6: „velut poma, cum iam in acorem vel ama- 
ritudinem senescere incipiunt"; demonog. 15: ,,cum tormentis ex- 
pugnata est (infirmitas) in negationem" i. e. ita expugnata est, ut 
neget ; de virg. vel. 1 : „fructus quoque rudis aliquamdiu et informis 
paulatim aetatem suam dirigens eruditnr in mansuetudinem saporis"; 
de pallio 1 (918): „nam et arietem nemini adhuc libratum illa dicitur 
Carthago, studiis asperrima belli, prima omnium armasse in oscil- 
lum penduli impetus" ; de pallio 3 : „taceo cervum , quod et ipse, 
aetatis suae arbiter , serpente pastus veneno languescit in iu- 
ventutem." 

In nonnullis eorum , quae supra perscripta sunt , exemplorum cum 
in praepositionem ita interpretari liceat, ut consilium significet, hanc 
ei soli voculae vim inesse posse exemplis infra allatis etiam multo ma- 
gis apparebit. De spect. 5 : „quamquam et Consualia Romulo defen- 
dunt, quod ea Conso dicaverit deo, ut volunt, consilii eius scilicet, quo 
tunc Sabinarum virginum rapinam militibus suis in matrimonia exco- 
gitavit" i. e. rapinam excogitavit, ut militibus suis feminas pararet; 
de idol. 15: ,,recogitemus omnem idololatrian in hominis causam 
esse" i. e. ad inserviendum causae hominis vel: ad hominem colendum 
vel simpliciter ,,hominis causa". Ita accusativum „in causam" ex senten- 
tia Tertulliani explicandum esse puto, quem Oehlerus pro ablativo in 
causa dictum esse falso arbitratur, conferens locum longe diversissi- 
mum, qui est apol. 40: ,,omnis popularis incommodi Christianos esse 
in causam". Haec verba prorsus aliam habent significationem , quippe 
quae ne minimam quidem consilii cogitationem admittant, sed sane scripta 
sunt pro : Christianos esse in causa vel : a Christianis omne populare in- 
commodum proficisci. Loci autem illius, qui est de idol. 15, similem habes 



hunc de pudic. 14 extr. : ,,si liullum in causam eius (incesti) in pa- 
vorem misisset". De idol. 24: „nullum animal in idololatren figura- 
tum est" i. e. nullum animal figuratum est (ut verbo Tertullianeo utar) 
ad idololatren significandum ; apol. 17: ,,deus unus est, qui totam mo- 

lem istam de nihilo expressit in ornamentum maiestatis suae; 

apol. 23: „pueros in eloquium oraculi elidunt" i. e. elidunt, ut ora- 
culum accipiant; apol. 33: ,,ego illi operor in salutem" i. e. ut sa- 
lus ei contingat; apol. 39 (266): „in cuius perniciem aliquando con- 
venimus" i. e. ad quem perdendum; apol. 41: „omnes saeculi plagae 
nohis, si forte, in admonitionem, vohis in castigationem a deo ohve- 

niant"; apol. 48: „corpus signatum et ipsum humanae re- 

surrectionis exemplum in testimonium vobis"; i. e. ut vobis testimonium 
esset; eadem verba leguntur scorp. 9; ad nat. II, 8: „suadet itaque 
de recondendis praesidiis in futuram famem de copia priore", i. e. 
ad arcendam famem; de cor. 14: „(sertum) ex spinis opinor et tribu- 
lis, in figuram delictorum, quae nobis protulit terra carnis" i. e. ad 
significanda delicta; de fuga 11: „detinebuntur illi missionis suae 
mercedes in compensationem" ; scorp. 3 (505): „manus erat super 
illos in mala" i. e. ut eis mala pararet; scorp. 7: ,,sapienter iugu- 
lavit, dum in vitam, et rationaliter , dum in gloriam" i. e. dummodo 
eis vitam, gloriam pararet; scorp. 8: „ipse .... contumeliosa caede 
truncatur in puellae psalticae lucar" ; scorp. 14: ,,dei ergo ministe- 
rium est tibi in bonum" i. e. ut bonum facias; de orat. 22 (575): 
„et (eas) acceperunt sibi in uxores" i. e. ut uxores essent; de pa- 
tient. 1: „in eam (patientiam) conspirant, in eam foederantur" 
i. e. conspirant ut patientiam assequantur; de poenit. 2: „at cum. iudex 
. . . . in eam (iustitiam) omnem summam disciplinae suae sanciat" 
i. e. ad iustitiam tuendam; de pudic. 7 (804): „nam si iam in Chri- 

stianum peccatorem defingerentur (drachmae et ovis parabolae)" 
e. q. s. , i. e. si parabolae factae essent ad Christianum peccatorem 
significandum ; de pudic. 17: „exhibete ea (membra) famula iustitiae 
in sanctimoniam" i. e. ut sanctificemini ; deieiuniol2: ,,ipsi nobis pro- 
phetae in hanc maxime causam extitissemus" i. e. ad hanc causam 
agendam; scorp. 5: ,,licebit et deo in vitam aeternam per ignes et gla- 
dios et acerba quaeque curare" i. e. ut vitam aeternam nobis paret^ 
scorp. 11: „perdet autem eam (animam) ad praesens qui confessus oc- 
ciditur, sed et inventurus eam in vitam aeternam"; de patient. 14: 
„constitit nobis in exemplum et testimonium" ; de pudic. 1: „quo 
magis hoc mihi in notam levitatis obiectent" i. e. ad levitatem meam 
notandam; de corona 7 (433): „cum dies in illum (Liberum) sol- 
lemnes Magnam appellat Coronam." Hunc exemplorum numerum etiam 
permultis augere possumus, sed ea quae allata sunt sufficere arbitra- 
mur, quibus demonstretur , admodum usitatum fuisse Tertulliano, sola 
in praepositione consilium significare. 

Eius autem usus , quem supra proposuimus , non prorsus desunt 
exempla apud alios scriptores cum prosae tum poeticae orationis, sed 
idem in hunc horum scriptorum usum cadit, quod iam alio loco dictum 
est de a d praepositione , nec tam crebra nec tam audacter dicta esse 
haec exempla quam Tertulliani. Velut Cicero dicit in Tusc. disp. lib. I. 
§. 9: „quoniam autem etiam mortui miseri sunt, in miseriam nascimur 
sempiternam" i. e. nascimur, ut per omne tempus miseri simus. Quod 
cum offensionis prorsus nihil habeat, longius progressi poetae et scri- 
ptores posterioris aetatis propius ad Tertulliani audaciam accedunt. 
Exempli causa nonnullos Vergilii versus afferamus: Aen. II, 347: „quos 
ubi confertos audere in proelia vidi"; VI, 42: „excisum Euboicae 
latus ingens rupis in antrum" i. e. ut antrum efficiat ; VI, 395: „Tar- 

tareura ille raanu custodem in vincla petivit"; (eadem verba leguntur 
apud Quintilianum VII, 1, 55); VII, 306: „concessit in iras Ipse 
deum antiquam genitor Calydona Dianae" i. e. ut iram exercere posset; 
VII, 445: ,,talibus Allecto dictis exarsit in iras." 

Sed ut ad Tertullianum redeamus, interdum apud eum in scriptum 
reperitur, ubi pro expectes, quod quidem facilem explicatum habet in 
hoc exemplo de spect. 10: „ut iam hinc ethnicis in testimonium cedat 
sententia ipsorum", ubi verbum cedendi apte cum in praepositione con- 
iungitur, quamquam usitatius est dicere: pro testimonio aliquid cedit. 
Sed eodem modo loqui Tertullianus non dubitavit, cum aliis verbis uti- 
tur, hislocis: decor. 15: „idque in signum habet ad probationem sui"; 
de exhort. castit. 13: ,,erunt nobis in testimonium et feminae quae- 
dam saeculares"; de pudicit. 19 (896): „ero illis deus et illi mihi in 
filios" ; de fuga 11: „in quos et Ezechiel et Hieremias iisdem minis 

perorant quod dispersum gregem faciant et in praedam esse 

omnibus bestiis agri" ; de monog. 2 : „itaque monogamiae disciplinam 
in haeresin exprobrant"; de ieiunio 4: „omne lignum, quod habet 
In semetipso fructum seminis sementivi, vobis erit in escam"; adv. 
Marc. IV, 31 : „ero vobis in dominum et vos mihi in populum." 

Pro genetivo interdum usurpata est in praepositio, cum sub- 
stantivum in genetivo casu positum significaret terminum, ad quem actio 
quaedam alterius substantivi dirigitur vel spectat: de orat. 13: „com- 
peri commemorationem esse in domini deditionem" i. e. commemo- 
rationem quae spectat ad domini deditionem; ad uxor. II, 7: „ita fa- 
cilius huiusmodi lucro fiunt, in quos dei gratia consuetudinem 
fecit" i. e. quorum consuetudinem permisit deus ; de cultu femin. II, 4 : 
„infidelis contra etiam suspectam habet (formam uxoris) vel ex illa scele- 
rata in nos opinione gentium"; de monog. 10 (777): „hoc erit adul- 

terium, unius feminae in duos viros couscientia" ; scorp. 13 (532): 
,,virtute enim patimur ex dilectione in deum"; de pudic. 9 (811): 
..vide an habeat ethnicus substautiam in deo patre census et sapientiae 
et naturalis agnitionis in deum." 

Simili ratione explicandum, si quando pro dativo cum verbo con- 
iuncto in praepositio accusativa scribitur; ad nat. I, 1: ,,exprobrant 
enim , quod erant, in semetipsos"; scorp. 9: „quamquam etsi omnem 
banc persecutionem condicionabilem in solos tunc apostolos destinas- 
set" e. q. s. ; de baptism. 5: si de soia natura aquae quod propria 
materia sit abluendi, in auspicia emundationis blandiuntur" 
e. q. s. quod eodem modo dictum videtur, quo apud Ovidium in am. 
II, 11, 54: ,,cur ego non votis blandiar ipse meis" : warum soll ich 
mir niclit rnit meinen Wunschen schmeicheln i. e. warum soll ich nicht 
glauben, dass meine Wunsche in Erfullung gehen; ita apud Tertullia- 
num „in auspicia emundationis blandiuntur" scriptum est pro dativo: 
auspiciis blandiuntur : sie schmeicheln sich mit dem Zeichen, glauben an 
das Zeichen der Reinigung; scorp. 10: „vide an servaverit genus , a 
quibus et testimonium sui expectet et in quos iustitiae vicem mandat." 
Jiis locis similem noli putare cum Handio eum, qui est apud Tacitum 
in ann. III, 16: „amicos eius (Pisonis) dictitavisse , literas Tiberii et 
mandata in Germanicum contineri (libello Pisonis)" , nam ibi verba „in 
Germanicum" idem significare atque „contra Germanicum" neque esse 
scripta pro dativo Germanico apparet. 

Denique singula exempla haec commemoranda videntur : scorp. 1 : 
„nam quod sciant multos simplices ac rudes tum infirmos, plerosque vero 
in ventum et si placuerit, Christianos" i. e. Christianos in sive ad ven- 
tum se dirigentes, leves; ad nation. II, 14: „plurimas in unum . . . . 
bestias conficiunt" i. e. ita ut una pugna sit: auf einmal. Compluribus locis 

legitur: „in deum credere", quod eodem modo explicandum, quo 
supra: „in quos iustitiae vicem mandat", ut de fuga 3; „in resur- 
rectionem credere" de patient. 16; de fuga 10: in Christum tinctus 
es", tingendi enim actio ad Christum pertinet; de bapt. 8: ,,ut Chri- 
stum deformantes iam tum portenderent benedictionem in Chri- 
stum futuram"; eadem significatione in praepositio etiam cum ablativo 
coniuncta reperitur: de bapt. 12: „quos tinctos non invenimus in 
domino"j de bapt. 19: ,,diem baptismo sollemniorem Pascha praestat, 
cum et passio domini, in qua tinguimur, adimpleta est", qui abla- 
tivus non cum Oehlero ita est interpretandus , ut sit ablativus qui dici- 
tur instrumenti. Sed revertamur ad accusativum. Legitur de bapt. 10: 
,,nam quod praedicabat baptismum paenitentiae in remissionem delicto- 
rum, in futuram remissionem enuntiatum est" i. e. ea quae enun- 
tiata sunt, spectant ad futuram remissionem; de cultu fem. II, 2: „pe- 
rit enim ille, simul in tuam formam concupierit" i. e. simulatque 
cupiditatem ad tuam formam direxerit; de exhort. cast. 5: ,,ad legem 
semel nubendi dirigendam ipsa origo humani generis patrocinatur , con- 
testans quid deus in primordio constituerit in formam posteritati 
recensendam" i. e. spectans ad formam ; adv. Hermog. 1 : „legem dei 
in libidinem defendit, in artem contemnit" i. e. in Bezug auf seine 
Leidenschaft vel zu Gunsten seiner Leidenschaft.- Non autem satis con- 
veniunt consuetudini Tertullianeae , quae leguntur de exhort. cast. 6: 
,,puto autem etiam in humanas constitutiones atque decreta posteriora 
pristinis praevalere", ubi sine dubio in praepositio est delenda. 

IN ablativa praepositio. 

Saepissime reperitur in addita ad ablativum eorum substantivorum, 
quae tempus significant, velut: dies tempus hora mensis al.: in 

illa die pro illo die al. Tum praeter ablativum causae, quod a 
consuetudine aliorum scriptorum non prorsus abhorret, etiam ablativus 
rei alicuius, qua quid efficitur, non raro hac praepositione indicatur, 
velut de cor. 14: „quae (delicta) nobis protulit terra carnis, abstulit 
autem virtus crucis, omnem aculeum mortis in dominici capitis tole- 
rantia obtundens", de poenit. 6 (656): „quis ergo in bonitate prae- 
cellens"?; de cult. fem. 3: „in spiritus bonis, non in carne placere 
velle debemus" i. e. animi praestantia. 

Cum hac significatione coniuncta sunt ea exempla, ubi a vel per 
praepositiones expectes, praesertim post verba passiva: de fuga 9: „qui 
enim non publicatur in hominibus, publicatur in domino"; de fuga 10: 
„siquidem et in te mundus iudicatur." 

Singularia haec accipe exempla: de virg. vel. 17 extr. : „ita dum 
in capite secura est, nuda qua maior est, capitur" i. e. sicher in Be- 
zug auf das Haupt; de spect. 17: „quod in facto reicitur, etiam in 
dicto non est recipiendum" i. e. cum fit, cum dicitur; de testim. 2: 
„Iunonem in aere exornas" i. e. ex aere factum simulacrum Iunonis- 
cum quibus verbis aliquo saltem modo conferri possunt quae leguntur 
apud Suetonium Galb. 8 : „ut secum vehiculo proximo decies sestertium 
in auro efferret" ut nos dicimus: 50 Thaler in Gold; de monog. 11 
(780): ,,quae iam in fide virum amiserit" i. e. curn iam fidem chri- 
stianam profiteretur ; de idol. 13: ,,reus est confusionis in deo" i. e. 
apud deum; de pudic. 14 (822): „veniam ad vos in virga,- an in 
spiritu lenitatis"? i. e. cum virga, cum spiritu lenitatis; de spect. 29: 
„in his tibi circenses ludos interpretare" i. e. haec tibi circenses ludos 
interpretare ; de virg. vel. 8: „virginem in muliere intellegendam" ; de 
jmdic. 7: „ideo Christianus in ove intellegendus". Omnino interpre- 
t a n d i et i n t e 1 1 e g e n d i verba vario modo cum substantivis apud Ter- 

tullianum coniunguntur , si eam significationem habent, quae tribus ul~ 
timis exemplis supra allatis continetur. Saepius reperiuntur duo aceu- 
sativi cum verho coniuncti : de resurrect. carnis 37 : ,,nemo iarn poterit 
aliud mortuos inter pr etari , qui sint in monumentis, nisi corpora 
et carnem" i. e. Keiner kann unter dem Wort : Todte etwas anders ve- 
stehen als Korper und Fleisch; quare non est necesse advers. Hermog: 
19 verhis: ,,ipsum principium .... aliquid volunt fuisse quasi substan- 
tivum et corpulentum, quod materiam interpretari possit" inserere contra 
auctoritatem libri Leidensis in praepositionem , ut fiat: quod in mate- 
riam interpretari possit: ■worunter man die Materie verstehen kann, sed 
etiam de scriptura ,,materia" cogitari licet. Secunda est ratio, ei sub- 
stantivo , quo alterum substantivum explicetur , addere i n praepositio- 
nem accusativam, velut de pudic. 13: ,,hic iam carnis interitum in 
officium paenitentiae Interpretantur" i. e. sie verstehen unter 
den Worten: Untergang des Fleisches die Ptticht der Busse. Ab hat 
forma non multum differt tertia, quae fit addita ad praepositione: adv. 
Marc, IV, 25 (226): ,,si omnia ad hominum genera, id est ad 
omnes nationes interpretaberis" i. e. wenn du unter dem Woit 
omnia die Geschlechter der Menschen verstehst. Rarius de praepositio 
praeponitur ei substantivo, quod est explicandum : de carne Christi 8 : „cum 
angelum etiam de figura erraticae ovis interpretantur" i. c. 
unter dem irrenden Schafe verstehen sie den Engel; saepius denique 
substantivo, quod explicatur, adicitur in praepositio ablativa, cuius 
formae exempla vide supra p. 12. Quare recte scribitur de virg. vel. b: 
„virginem in muliere intellegendam" contra codices, qui habent in 
mulierem; mulieris enim verbum explicatur, non virginis. 

Permutatio casuum, ut accusativus pro ablativo aut ablativus pro 
accusativo poni videatur, non raro apud Tertuliiamim eaqte sat insoliti: : 

«xemplis reperitur : de spect. 30 : „tuue xystici coutemplaudi uon in gyinna- 
siis. sed in igne iaculati"; apol. 12: „in insulis relegamur"; 
apol. 21 (197): ,.non .... deum patrem passus est . . . . amatorem in aur o 
conver sum Danaidis"; de fuga 2 (465): „omnia quae sunt ei, in manu 
tua do"; ad nat. I, 11 : „sed quid ego defendam, professus interim con- 
fessionem temporalem omnium in vobis ex pari transferendorum". 
Aceusativus praeter consuetudiuem scribitur bis locis: apoL 40: „Chri- 
stianos esse in causam"; apoL4(282): „totum quod in deum quae- 
ritur. re quoque assignat", ubi in nonnullis codicibus in deo reperitur, 
■quod vel hanc ob causam quod est usitatius, minorem habet probabili- 
tatem; de fuga 7: „postremo in apocalypsi non fugam timidis offert, 
sed inter ceteros reprobos particulam in stagnum sulphuris et ignis"; 
•de fuga 10: „sed ilJum non dico in mari et in terra, verum in ute- 
rum etiam bestiae invenio"; de exhort. cast. 4 : „cum tempus in col- 
Jectum esse adicit" ; de monog. 9: „ut quod ab initio fuit, muniat, 
duorum in unam carnem per severantiam": de pudic. 15: „in 
finem epistolae dicens"; de praescript. haeret. 23: „aliis alter prae- 
dicarent, Petrus in circumcisionem , Paulus in nationes"; adv. 
Marc. IV, 14: „quoniam non in finem oblivioni habebitur mendicus, 
tolerantia pauperum non peribit in finem"; adv. Hermog. 19: ..in 
finem deus iecit caeluin et teiram"; adv. Praxean 30: „post Philip- 
pum et totam substantiam quaestionis istius, quae in finem evangelii. 
perseverant in eodem geuere sermonis" ; adv. Valentin. 32 : „Marcus 
aut Gaius in hanc carnem barbatus ;t e. q. s. , quod recte Rhenanus 
•explieasse ridetui- his verbis: quamquam fueris in hac vita barbatu>. 
Ex his exemplis quamquam alia habent facilem explicatum, alia tamen 
ostendunt, Tertullianum , si rationem grammaticam spectes, interdum 
neglegentissime esse locutum. Ceterum huc non referendum, quod legi- 

tur de spect. 25 : „pudicitiam ediscet attonitus in animos"; etenim 
quamquam ferri potest accusativus pro ablativo scriptus, offendit tamen 
pluralis animos; accedit quod in Agobardino , optimo libro, scriptum 
est : attonitus i m m i m o s. Quae cum ita sint , scribendum puto : at- 
tonitus in animo suo. 

SUB. 

Haec praepositio apud Tertullianum fere semper cum ablativo 
coniuncta reperitur. Interdum verbo passivo additur pro praepositione a : 
de bapt. : non quod in aquis spiritum sanctum consequamur , sed in 
aqua emundati sub angelo spiritui sancto praepar amur" ; in eodem 
capite extremo: ,,cum autem sub tribus et testatio fidei et sponsio 
salutis pignerentur" e. q. s. Quare non mirum , eandem praeposi- 
tionem adhiberi etiam ad ablativum instrumenti vel causae significan- 
dum , velut apol. 48 (294) : „quae ratio universitatem ex diversitate 
composuit, ut omnia aemulis substantiis sub unitate constarent ex 
vacuo et solido"; de pallio 6: „grande pallii beneficium est, sub cuius 
recogitatu improbi mores vel erubescunt"; apol. 27: „qua (fide con- 
scientiae) certi sumus, ad quos ista perveniant officia sub imaginum 
prostitutione et humanorum nominum consecratione" ; de pudic. 14(823): 
„certumqr.e est, exinde increpitum quidem sub intentatione virgae tre- 
muisse, damnatum vero sub repraesentatione poenae peris'se" i. e. 
in Folge der Androhung der Ruthenstreiche, in Folge der Vollstreckung 
der Strafe; de orat. 22 (575): „sicut ergo in masculino sexu sub 
viri nomine etiam investis velari vetatur , ita et in}feminino sub nomine 
mulieris etiam virgo velari iubetur" i. e. durch die Bezeichnung vir, 
mulier; ad martyr. 4 (13): „igitur si tantum terrenae gloriae licet de 
corporis et animi vigore, ut gladium, ignem contemnat sub 

praemio laudis kumaaae" e. q. s. i. e. pcopter praemium. Habet hunc 
sub praepositionis usum Tertullianus communem cum poetis et scripto- 
ribus posterioris actatis. 

Pro cum praepositione his locis posita est: apol. 50: „proelium 
est nobis, quod provocamur ad tribunalia, ut illic sub discrimine 
capitis pro veritate certemus", quod quidem accuratissime respondet no- 
stris unter Lebensgefahr , in latina autem lingua melius cum discri- 
mine erat dicendum; ad nat. I, 15: „nullae magis leges tam impune, 
tam secure sub omnium conscientia unius aetatis tabellis eludun- 
tur", quae verba satis obscura quomodocunque explicanda putabis, id 
saltem apparet, sub omnium conscientia dicta esse pro cum omnium 
conscientia; de poenit. 4 (651): „quod etiam humano more sub deiera- 
tione testatur"; de pudic. 13 (819): „utique apostolus non adversus 
terminum domini sub spe veniae dedisset satanae iam a fide in blas- 
phemiam mersos". Singulariter scriptum est ad nat. II, 5: ,,omnia 

haec super nos sub legis instar constituta"; nam solet dici 

aut legis inslar aut miuus bene ad legis instar. In locum denique co- 
ram praepositionis adhibetur de praescript. haeretic. 16: ,,sub duobus 
aut tribus testibus castigandus videretur" et in eodem libro 25: „coram 
multis, inquit, testibus. Quos multos testes si nolunt ecclesiam intel- 
legi, nihil interest, quod nihil tacitum fuerit, quod sub multis testibus 
proferebatur". 

Cum accusativo coniuncta sub praepositio multo rarius reperitur 
et ita tantum ut locum significet, quo aliquid perveniat vel feratur. 
Quae cum ita sint, non possum mihi persuadere, sanum esse quod le- 
gitur scorp. 2 (501): „perditione perdetis omnia loca, in quibus ser- 
vierunt nationes deis suis , quas possidebitis hereditate, super montes 
et colles et sub arbores densas". Quod hoc loco super praepo- 

sitio cum accusativo coniungitur, est prorsus accommodatum consuetu- 
dini scriptoris, sed non minus contrarium, quod sub cum eodem casu 
coniunctum videmus. Accedit, ut in septuagiuta virorum interpretatione, 
quam Tertullianus fere ad verbum expressit, singularis, non pluralis se- 
cundum verba hebraica scribitur: vnoxdro} devdQov daotwg, quare non 
dubito, quin Iunius recte scripserit: sub arbore densa. 

SUPEK. 

Super si est praepositio accusativa, saepius quam apud alios 
scriptores fieri solet, significat, aliquem praeter alios potestate doctrina 
virtute denique vel vitio excellere: de idol. 2: ,,quomodo abundabit iu- 
stitia nostra super scribas et pharisaeos", similiter de monog. 7; 
apol. 30: ,,sentiunt eum esse deum solum, in cuius solius potestate 
sunt , a quo sint secundi , post quem primi , ante omnes et s u p e r 
omnes deos" ; de testim. 2: ,,dicto omnem super nos potestatem eius 
consistere secundum nos confiteris" ; ad nat. II, 6 extr. : „quod enim 
super hominem , credas deo proximum"; scorp. 9 (518): „non est 
discipuius super magistrum .... nec servus super dominum suum"; 
de bapt. 10: „qui de supernis venit, super omnesest"; depudic. 19: 
„unde et apud nos ut ethnico par, immo et super ethnicum haere- 
ticus" e. q. s. ; de bapt. 2: ,,qualia enim decet esse opera divina, nisi 
super omnem admirationem". 

Interdum positivus adiectivorum cum super praepositione coniunctus 
locum obtinet comparativi: scorp. 1 (499): „si eloquia domini dulcia 
super mella et favos" i. e. si dulcedine super mella sunt vel dulciora 
melle; scorp. 14: „ceterum super deum diligere nec animam licebit" 
i. e. plus quam deum; de pallio 2 extr. : „(orbis est) amoenus su- 
per Alcinoi pometum et Midae rosetum"; de pallio 4 extr. : „pailium 

3 

super omues exuvias et peplos augusta vestis". Semel compara- 
tivus cum praepositione coniungitur, ita ut notio excellendi expressa 
sit et comparativo et praepositione aclv. Marc. IV, 20: „aspice mari 
rubro vastiori super omnia stagna virgam Moysi imperantem." 

Etiam longius ab usu communi recedit Tertullianus exemplis, quae 
infra perscripta sunt, in quibus promiscue cum ablativo vel accusativo 
super praepositio coniungitur. Est autem duplex haec significatio praepo- 
sitionis, prior ut causam indicet, his locis: de idol. 13 extr. : ,,qui au- 
tem confusus super me fuerit penes homines, et ego confundar super 
illo" ; ad nat, I, 10 (329): „lacrimas eius super Sarpedonem excutit" 
i. e. lacrimas propter mortem Sarpedonis obortas; scorp. 7: ,,super 
summos autem muros confisa dicit" e. q. s. ; de poenit. 10: ,,illi cum 
super te lacrimas agunt". Altera significatio, qua super eadem ra- 
tione atque de praepositio adhibetur, ut indicet, actionem quandam 
referri ad aliquem hominem vel aliquam rem, quod nos exprimimus 
verbis: in Betreff, tiber quamquam apud omnes fere scriptores latinos 
reperitur , tamen icl singulare habet apud Tertullianum , quod non so- 
lum ablativo sed etiam accusativo exprimitur velut apol. 19 (189): 
,,habetis, quod sciam, et vos Sibyllam quatinus appellatio ista verae 
vatis dei veri passim super ceteros qui vaticinari videbantur, usur- 
pata est"; ad uxor. I, 7: „super haec enim recogites, moneo". Ad 
locum autem indicandum nunquam Tertullianus super cum ablativo 
coniunxit. 

Singulariter denique dictum est scorp. 2 (502): „non parcet 
oculus tuus super eum". 

Subter vocabulo rarissime Tertullianus utitur et ita utitur, ut 
sit adverbium, non praepositio. 

Restat ut eis quae iam ante hoc terapus de praepositionibus expo- 
suimus , id unum addamus , non omnino abstinuisse Tertullianum usu 
circum praepositionis, sed eam bis reperiri in scorp. 2 (501 et 502). 

Commentatione tandem ad finem perducta quamquam minimam par- 
tem, commilitones humanissimi, ex dicendi genere Tertullianeo tractavimus, 
tamen non prorsus inutilem nos laborem suscepisse putamus , quoniam 
nisi singulis rebus accurate perspectis ad plenam scriptoris cognitionem 
perveniri non posse apertum est. Neque in hoc solum genere studio- 
rum id tenendum , sed velim vobis persuadeatis , in omni hominum do- 
ctrina ne levissima quidem , si recte sint disputata , neglegi debere ab 
eis quidem , qui ad accuratam perfectamque , quantum homini licet, 
doctrinam velint pervenire. 

Dabam Monasterii Guestph. d. III. mensis Quinctilis a. MDCCCLXIX. 

LECTIONES 

L ORDINIS THEOLOGORUM. 

1. Professoruni ordinariorum. 
ANT. BERLAGE. Dr., 1. Philosophia revelationis ad finem per- 

ducta, de religionis ehristianae diviuitate disseret ter p. hebd. 

h. VIII. : 2. Theologiae dogmaticae partem primam pertractabit quin- 

quies p. hebd. h. X. 
LAUR. REINKE, Dr., I. Antiquitates biblicas ter vel quater p. 

hebd. tradet; 2. Praemissa introductione, vaticiuia Messiana graviora in 

Psalterio bis terve p. hebd. ; Locos graviores et diffieiliores Veteris 

Testamenti semel vel bis p. hebd. explicabit. 
ADOLPH. CAPPEXBERG, Dr., 1. Ecclesiae cbristianae histo- 

riam iude a temporibus aevi medii enarrabit quater p. hebd. h. VII. et 

VIII. : 2. De iure canonico disseret quater p. hebd. h. XI. 

NICOL. PUEXGEL, Dr., Iutroductione in Theologiam pastoralem 
praemissa, curae peccatorum pastoralis partem primam docebit ter 
p. hebd. h. IX. ; 2. Curae peccatorum pastoralis partem postremam 
exponet semel p. hebd. h. IX. ; 3. Doctrinam pastoralem de sacra- 
mento matrimomi, dein curam infirmorum et moribundorum tractabit 
bis p. hebd. h. IX. 

AUG. BISPIXG, Dr. , 1. Evangelium secundum Matthaeum inter- 
pretabitur quater p. hebd. h. III.; 2. Introductionem generalem et 
specialem in omnes Xovi Test. libros dabit ternis p. hebd. lectionibus 
h. XI ; 3. Selecta religionis christianae capita tractabit bis terve p. hebd. 

IOS. SCHWANE, Dr. , 1. Theologiae moralis partem generalem ex- 
ponet ter p. hebd.; 2. Theologiae moralis partem primam specialem 
docere perget ter p. hebd. ; 3. Doctrinam dogmaticam de sacra- 
mentis explicabit bis p. hebd. 

2. Professoris extraordinarii. 

FRANC. FRIEDHOFF, Dr. , 1. Theologiam moralem generalem tri- 
bus horis p. hebd.; 2. Theologiam moralem specialem tribus horis 
p. hebd. ; 3. Theologiam dogmaticam sex horis p. hebd. exponet; 
4. De vocatione ad statum clericalem disseret semel p. h. 

3. Privatim docentis. 

AUG. ROHLING, 1. Introductionem in iibros sacros V. Test. ter 
p. hebd. tradet: 2. Vaticinia messiana, quae in libris historicis V. 
Test. continentur, ter p. hebd. explicabit. 

II. ORDINIS PHILOSOPHORUM. 

1. Professorum ordinariorum. 

LAUR. REINKE, Dr. , publice breviter repetet grammaticam he- 
braicam , versionemque locorum graviorum V. Test. instituet semel p. 
hebd. ; privatim grammaticam arabicam docebit et auditores in locis 
facilioribus e textu hebraico interpretandis exercebit bis p. hebd. 

FRANC. WINIEWSKI, Dr. , publice Sophoclis Antigonam inter- 
pretabitur , quater p. hebd. h. X. ; privatim antiquitates graecas ex- 
ponet, quinquies p. hebd. h. XII. 

10 S. ROSPATT, Dr., publice Historiam imperii Romano-Germanici 
enarrabit, quater p. hebd. hora IV.; privatim Historiam antiquani 
regnorum Orientis explicabit, ter p. hebd. hora XI. 

EDUARD. HEIS, Dr. , publice 1. Astronomiam popularem docebit 
bis p. hebd. hora VII. pomerid. ; 2. Exercitationes geometricas in- 
stituet bis p. hebd. hora IX. ; privatim 1. Calculi differentialis 
et integralis partem alteram exponet, sexies p. hebd. hora VHI. ; 
2. Geometriae analyticae partem priorem tradet, quater p. hebd. 
hora IX. 

GrUIL. HITTORF, Dr., publice de calore aget, bis p. hebd. ; pri- 
vatim chemiam experimentalem tradet, sexies p. h. 

ANTON. KARSCH, Dr., publice Phytologiam generalem tradet, ter 
p. hebd. ; privalim 1. Anthropologiam , ter p. hebd. ; 2. Historiam 
naturalem generalem exponet, ter p. h. ; privatissime exercitationes 
practicas instituet, quater p. hebd. 

ALBERT. STOECKL, Dr., publice Historiam philosophiae schola- 
sticae enarrabit, bis p. hebd. ; privatim 1. Psychologiam, quater p. 
hebd. ; 2. Logicam et Noeticam quater p. hebd. tradet. 

GUIL. STORCK, Dr. , publice Episodia selecta Malmbharati inter- 
pretabitur, bis p. hebd. ; privatim 1. Historiam literarum Germani- 
carum antiquiorem enarrabit , quinquies p. hebd. ; 2. Grammaticam 
linguae Sanscritae tradet, ter p. hebd. 

PETR. LANGEN, Dr. , publice Ciceronis de oratore librum pri- 
mum explicabit, ter p. hebd. ; privaiim 1. Antiquitates Romanas 
enarrare perget, bis p. hebd.; 2. Historiam literaxum latinarum tra- 
det, quinquies p. hebd. 

2. Professorum extr aor dinariorurn. 

CHRIST. SCHLUETER, Dr. , pnblice de animi immortalitate aget, 
ter p. hebd. ; privatim Historiam philosophiae recentioris inde a 
Bacone et Cartesio usque ad haec nostra tempora enarrabit, ter 
p. hebd. 

AUGUST. HOSIUS, Dr., publice Palaeontologiam, bisp. hebd. ; pri- 
vatim Mineralogiam quater p. hebd. tradet. 

BERN. NIEHUES, Dr. , publice Historiam aevi nostri ab a. 1815 
ad a. 1848 enarrabit, ter p. hebd. ; privatim Historiam Graecorum 
a bellis Persicis ad Corinthum captam docebit, ter p. hebd. 

GUSTAV. BICKELL, Dr. Prof. E. design., publice 1. Interpreta- 
tiones hebraicas moderabitur , bis p. hebd. ; 2. Linguam arabicam 
tradet, bis p. hebd. ; 3. Antiquitates aegyptiacas exponet, semel p. 
hebd. ; privatim Grammaticam hebraicam docebit , quater p. hebd. 

THEOD. NITSCHKE, Dr. Prof. E. design., publice de pyreno- 
mycetibus disseret , ter p. hebd. ; privatim Exercitationes microsco- 
picas instituet, ter p. hebd. 

3. Privatim docentium. 

GEORG. HAGEMANN, Dr„ privatim 1. Psychologiam.; 2, Logi- 
cam et Noeticam tradet. 

ADALB. PARMET, Dr., gratis Electa Theocriti idyllia interpre- 
tabitur, quater p. hebd. ; privatim Horatii epistolam ad Pisones ex- 
plicabit, ter p. hebd. 

BERNARD. TEN BRINK, gratis Grammaticam francogallicam 
tradere perget, ter p. hebd.; privatim Historiam literarum anglica- 



24 



rum enarrabit, quater p. hebd. ; privatissime 1. Malherbii carmina 
sodalibus explicanda proponet , bis p. liebd. ; 2. Scholas anglicas ha- 
bebit bis p. hebd. 



Exercitationes Seminarii philologici. 

FKANC. WINIEWSKI, Br., liter. antiq. Prof. P. 0., Thucydidis 
librum VI. sodalibus explicandum proponet, eorumque scribendi dis- 
putandique pericula moderabitur. 

PETR. LANGEN, Dr., liter. lat. Prof. P. 0., Terentii Adelphos 
sodalibus explicandam proponet, eorumque disputandi exercitationes 
moderabitur. 



Ooctrinarum Apparatus et Jnstiiuta. 

Bibliotheca Paulina stato tempore patebit, eiusdemque opes 
literarum amantibus ex legum praescripto officiosissime dispensabuntur. 
Anagnosterium academicum ephemeridum literatarum cogno- 
scendarum opportunitatem intrantibus praebebit. Apparatus ma- 
t hematicus et astronomicus , Apparalus physicus et 
Labor atorium chemicum , Museum miner alogicum et 
zoologicum, Collectio anatomica, Her b arium Guest- 
phaliae normale, Hortus denique botanicus naturae stu- 
diosis et curiosis lubenter aperientur, qui quidem eos viros, quibus 
earum rerum demandata est cura, rite adierint. 

Significat numerus 1. diem Lunae, 2. diem Martis, 3. diem Mercurii, 4. diem Iovis, 5. diem 
Veneris, 6. diem Saturni; numeri I, II, III rel. auditoria significant. 

SCHWANE , P. 0. , De sacra- 
mentis (1. 2.) Nro. I. 

I d e m , Theologiae moralis pars 
generalis (3.) Nro. II. 

ROHLING, P. D., Introductio 
in V. T. (4. 5. 6.) Nro. I. 


KARSCH, P. 0., Anthropolo- 
gia (I. 2. 3.) Audit, zool. 

STORCK, P. 0., Historia litt, 
Germ. (1.2.3.4. 5.) Nro. III. 


8—9 


BERLAGE, P.O., Dedivinitate 

religionis christianae (1. 2. 4.) 

Nro. II. 
CAPPENBERG , P. 0., Hist. 

ecclesiastica (3. 5. 6.) Nro. I. 
SCHWANE, P. 0. , Theologiae 

moralis pars specialis (1. 2. 

4.) Nro. I. 
FRIEDHOFF, P. E. , Theolog. 

moralis specialis (1. 2. 4.) 

Nro. VII. 


HEIS, P. 0., Geometriae aua- 

lyticae pars prior (1. 2. 3 

4.) Audit. math. 
Idem, Exercitationes mathem. 

(5. 6.) Aud. math. 
STORCK, P. 0., Gramm. Sanscr. 

(1. 3. 5.) Nro. m. 
Idem, Epis. sel. Mahahh. (2. 

4.) Nro. III. 
LANGEN, P. 0., Hist. litter. 

Roman. (2. 3. 4. 5. 6.) Nro. X. 

NIEHUES, P. E., Hist. aevi 
nostri (2. 3. 4.) Aud. zool. 

A 



A 



SCHOLAE HORARUM ORDINE DISPOSITAE. 



Hora. 


Theologicae. 


Philosophicae. ' 

PARMET , P.D., Horat. epist. 
adPisones (3. 5. 6.) Nro. II. 

REINKE, P. 0., Antiquitates 

biblicae (1. 3. 5.) Nro. II. 
Idem, Vaticinia Mess. (2. 4. 

6.) Nro. II. 
PUENGEL, P. 0., Introductio 

in Theol. pastor. (1. 3. 6.) 

Nro. I. 

Idem, Pars special. de tract. 

poenitentibus (4.) Nro. I. 
Idem, Doctrina pastor. de ini- 

tiandis nuptiis et cura infirm. 

(2. 5.) Nro. I. 


HEIS, P. 0., Calculi differen- 

tialis et integr. pars altera 

(1. 2. 3. 4. 5. 6.) Aud. math. 
STOECKL, P. 0., Psychologia 

(1. 2. 4. 5.) Nro. VII. 
Idem, Logica (3. 6.) Nro. VII. 
LANGEN, P. 0., Ciceronis de 

oratore lib. I. (2. 4. 5.) Nro. X. 
Idem, Antiq. Rom. pars II. 

(3. 6.) Nro. X. 
NIEHUES, P. E., Hist. Grae- 

corum (1. 2. 4. Nro. III. 
NITSCHKE, P. E., Excerc. 

microscop. (6.) domi. 
HAGEMANN , P. D. , Psycho- 

logia (1. 2. 4. 5.) Aud. zoolog. 
I d e m , Logica (3. 6.) Aud. zool. 
PARMET, P. D. f Theocrit. 

IdyU. (3. 5. 6.) Nro. III. 

BERLAGE , P. 0. , Theologiae 

dogmaticae p. prima (1. 2. 

3. 4. 5.) Nro. II. 
REINKE, P. 0., Explicat. lo- 

corum grav. V. T. (6.) Nro. II. 
FRIEDHOFF, P. E. , Theo- 

logia dogmatica (1. 2. 3. 4. 

5. 6.) Nro. I. 


WINIEWSKI, P. 0., Sophoclis 
Antig. (1. 2. 4. 5.) Nro. VH. 

WINEEWSKI, P. 0. et LAN- 
GEN, P. 0., Seminar. phi- 
lolog. disp. (3.) Nro. III. 

KARSCH, P. 0., Histor. nat. 
general. (1. 2. 3.) Aud. zool. 

Idem, Phytologia general. (4. 
5. 6.) Aud. zool. 

NITSCHKE, P. E. , Excerc. 
(microscop. (6.) domi. 

TEN BRINK , P. D. , Historia 






litt. angl. (1. 2. 4. 5.) Nro. IH. 
Idem, Scholae anglicae (3. 6.) 
Nro. X. 


11—12 


CAPPENBERG, P. 0., Histo- 
ria ecclesiastica (2.) Nro. I. 

Idem, Ius canonicum (1. 3. 

4. 5.) Nro. I. 
BISPING, P. 0., Introductio 

in N. T. (1. 3. 4.) Nro. II. 


ROSPATT , P. 0. , Histor. an- 

tiqua regnorum Orient. (1.3 

5.) Nro. III. 
HITTORF, P. 0., Chemia ex- 

perim. (3. 5. 6.) Nro. IV. 
STOECKL, P. 0., Logica (1. 

4.) Nro. VII. 

SCHOLAE HORARUM ORDINE DISPOSITAE. 



Hora. 


Theologicae. 


Philosophicae. 


11—12 


SCHWANE, P. 0., Theolog. 

moral. pars generalis (3.) 

Nro. VH (et 5. 6.) Nro. H. 
FEIEDHOFF, P. E. , Theolo- 

giti mox . geneidiia ^o. o. v.j 

Aud. zool. 
Idem, De vocat. ad statum 

cleric. (2.) Nro. II. 

T-JAT4T T\TP T> T\ trn+ioi.-.;r. 

rlUrlljlJMjr , if. D. , VatlCinia 

Mess. (6.) Nro. L 


STOECKL, P.O., Historia phi- 

losophiae scholasticae (2. 5.) 

Nro. VII. 
SCHLUETER. P. E., Deanimi 

immori<iiixciie ^i. o. o.jimo.a. 
NITSCHKE, P. E. , Excerc. 

microscop. (6.) domi. 
Idem, De pyrenomycet. (2. 4.) 

Vr- TTT / E \ TVT„- v 

JSro. 111; (5.) Jmo. a. 
HAGEMANN, P. D. , Logica 
(1. 4.) Aud. zool. 

ROHLING, P. D. , Vaticinia 
Mess. (1. 2.) Nro. II. 


WINIEWSKI , P. 0., Antiquit. 

Graecae (1.2.3. 4.5.) Nro. I. 
HITTORF, P. 0., De calore 






^l. 4.J 1>I 0. IV. 

Idem, Chem. experini. (3. 5.6.) 

Nro. IV. 
BICKELL, P. E. , Grammatica 

hebraica (1. 2. 4. 5. Nro. III. 
Idem, Interpretationes hebrai- 

cae (3. 6.) Nro. III. 

£1UI a. 

P 1) 1 1 n c n n li i p o p 
x n 1 1 u o u u Ji 1 1 d c. 

TEN BRINK , P. D. , Gram- 
matica francogall. (1. 3. 4.) 
Nro. X. 

Idem, Malherbii carmina (2. 
5.) Nro. X. 

KARSCH, P. 0., Excercit. 
practicae (3, G.) Aud. zool. 

BICKELL, P. E. , Grammatica 
arabica (1. 4.) Nro. III. 

BISPING, P. 0., Interpretatio 
Evang. s. Matthaei (1. 2. 3. 
5. Nro. VII. 


KARSCH, P. 0., Excercit. 
pract. (3. 6.) Aud. zool. 

SCHLUETER, P. E. , Historia 
philosophiae recent. (1. 3. 5.) 
Nro. I. 

ROSPATT, P. 0., Hist. imper. 
Romano-germ. (1. 2. 4. 5.) 
Nro. JX 

Hora, 


Theologicac. 


Philosophicae. 

• 


WINIEWSKI, P. 0., Tlmcyd. 






Iib. in semin. philolog. (1. 4.) 






Nro. III. 






LANGEN, P.O.,TerentiiAdelph. 






sem. philolog. (2. 5.) Nro. III. 


7—8 




HEIS, P. 0., Astronomia popn- 
laris (2. 4.) Aud. niath. 



HORIS POSTEA TNDICANDIS, 

REIN#E, P. 0., Grammatica Arabica. 

Idem, Repetitio grammat. Hebr. et exercit. 

BISPING, P. 0., Rel. Christ. doetrina. 

HOSIUS, P. E. , Mineralogia. 

I d e m , Palaeontologia. 

BICKELL, P. E., AntiquitateK aegyptiacae. 



